Paulo Wanchope

Paulo César Wanchope Watson () er ein costaricansk tidlegare fotballspelar og fotballtrenar. Han la opp i november 2007. I 2008-2009 trente han gamleklubben Herediano i Costa Rica. Per 5. juni 2006 var han den som hadde scora flest landslagsmål gjennom tidene for Costa Rica - 43 mål på 67 landskampar.

I ungdommen spelte Wanchope og basketball, men fotball vart til slutt viktigast. Han starta fotballkarrieren sin hjå Club Sport Herediano før han reiste til England for å spela for Derby County i 1997. Der scora han i debuten, mot Manchester United. Etter 79 kampar og 28 mål for Derby County vart Wanchope seld til West Ham United. Han vart aldri ein stor suksess i West Ham, trass i å ha scora 15 mål på 46 kampar, og vart til slutt seld vidare til Manchester City. Der vart han fast på laget og var med på å føra laget til opprykk til Premier League. Wanchope vart i England rekna som ein spanande spelar som likevel vart litt av ein skuffelse grunna for ujamne opptredenar.

Etter 2003/04-sesongen vart Wanchope seld til den spanske klubben Málaga CF for £500,000.

Wanchope har vore enormt viktig for Costa Rica sitt fotballandslag. Han spelte for laget i fotball-VM 2002 og fleire gonger i CONCACAF gold cup. 8. oktober 2005 vart Wanchope mest-scorande nokonsinne for Los Ticos, då han scora det første målet i ein heimesiger over USA i kvalifiseringa til fotball-VM 2006. Han er den mest kjende costaricanske fotballspelaren internasjonalt gjennom tidene.

Bakgrunnsstoff

Kategori:Kostarikanske fotballspelarar
Kategori:Derby-spelarar
Kategori:Manchester City-spelarar
Kategori:West Ham-spelarar
Kategori:Málaga-spelarar
Kategori:Folk frå Heredia
Kategori:Spelarar i Fotball-VM 2002
Kategori:Spelarar i Fotball-VM 2006